บาทไทยแข็งที่สุดในสกุลเงินเอเชีย! - FINNOMENA
สื่อใหญ่บลูมเบิร์กรายงานว่า เงินบาทของไทยแข็งค่าขึ้นมากที่สุดในปีนี้เมื่อเทียบกับเงินสกุลอื่นๆ ของเอเชีย โดยเงินบาทขยับค่าแข็งขึ้นมากกว่า 6%
26 ก.ย. 2562

สื่อใหญ่บลูมเบิร์กรายงานว่า เงินบาทของไทยแข็งค่าขึ้นมากที่สุดในปีนี้เมื่อเทียบกับเงินสกุลอื่นๆ ของเอเชีย โดยเงินบาทขยับค่าแข็งขึ้นมากกว่า 6%
ขณะที่ท่ามกลางบรรยากาศของสงครามการค้าระหว่างสหรัฐ อเมริกาและจีนที่ส่งผลกระทบออกไปทั่วโลก และทำให้สกุลเงินของหลายประเทศมีค่าอ่อนยวบลงมา ซึ่งรวมทั้งสกุลเงินวอนของเกาหลีใต้และเงินหยวนของจีน
อย่างไรก็ตามนักวิเคราะห์มองว่ามี 2 เหตุผลหลักที่ทำให้เชื่อว่า เงินบาทยังจะสามารถแข็งค่าขึ้นมากกว่านี้ได้อีก
ปัจจัยแรก ณ ตอนนี้เงินบาทของไทยได้ชื่อว่าเป็นสกุลเงินที่นักลงทุนเห็นว่ามีความปลอดภัยน่าลงทุนมากที่สุดสกุลหนึ่งในบรรดาสกุลเงินของประเทศอื่นๆในเอเชีย รวมถึงในบรรดาสกุลเงินหลักๆของเอเชีย 8 ประเทศ เงินบาทของไทยอยู่ในกลุ่มที่ได้รับผลกระทบจากการอ่อนค่าของเงินหยวนน้อยมาก
ปัจจัยที่สอง คือ ปัจจัยภายในประเทศไทยเอง หลังจากที่ปรับลดอัตราดอกเบี้ยอย่างเหนือความคาดหมาย 0.25%เมื่อวันที่ 7 สิงหาคมที่ผ่านมา ซึ่งเป็นการปรับลดดอกเบี้ยครั้งแรกในรอบ 4 ปี
ที่มา : ฐานเศรษฐกิจ
แท็ก:
แชร์บทความ: